Harminus Martinus (Harry) Kuitert (Drachten, 11 November 1924 – Amstelveen, 8 September 2017) was 'n Nederlandse teoloog en etikus, oorspronklik van die gereformeerde tradisie. Kuitert was predikant in Scharendijk (Schouwen-Duiveland, provinsie Zeeland) en studentepredikant in Amsterdam. In 1961 het hy aan die "Agtien" behoort, 'n groep van hervormde en gereformeerde predikante wat oproepe gedoen het tot die herstel van die skeurings in protestantse geledere in Nederland. In die jare 1967–1989 was hy hoogleraar in etiek en Inleiding tot Dogmatiek aan die Amsterdamse Vrye Universiteit. Kuitert was 'n voorstander van die moderne teologie. In sy werk het hy van die stelling uitgegaan dat alles wat van God kom, tot ons deur die mens kom. Hiermee huldig hy eerder 'n sosiologiese as 'n teologiese beginsel dat godsdiens ook die Christelike geloof ’n menslike konstruksie is. Die Christendom word daarmee vir hom 'n tradisie waarbinne, met behulp van simbole, betekenis aan die lewe gegee word. Sodanige antropologiese teologie beskou dan ook die verskillende godsdienste as gelykwaardig aan mekaar.